**Η Κέισι Λι Μάσγκρεϊβς** (γεννήθηκε στις 21 Αυγούστου, 1988) είναι Αμερικανίδα τραγουδίστρια και τραγουδοποιός κάντρι μουσικής. Έχει κερδίσει έξι βραβεία Grammy , τέσσερα βραβεία Country Music Association και βραβείο Ακαδημίας Country Music. 

Το 2012 υπέγραψε συνεργασία με τη δισκογραφική εταιρεία Mercury Nashville και το 2013 κυκλοφόρησε το ντεμπούτο άλμπουμ της *Same Trailer Different Park*, το οποίο απέσπασε υμνητικές κριτικές κερδίζοντας το Βραβείο Grammy για το Καλύτερο Κάντρι Άλμπουμ. Το πρώτο single του άλμπουμ "Merry Go 'Round "κέρδισε το Βραβείο Grammy για το Καλύτερο Κάντρι Τραγούδι. Το άλμπουμ περιελάμβανε επίσης το πλατινένιο single "Follow Your Arrow "το οποίο απέσπασε ένα Country Music Association Award για το Τραγούδι της Χρονιάς. Το 2015 κυκλοφόρησε το δεύτερο άλμπουμ της *Pageant Material* (2015), το οποίο απέσπασε επίσης υμνητικές κριτικές και μία υποψηφιότητα για το Βραβείο Grammy για το Καλύτερο Κάντρι Άλμπουμ.   Η Musgraves κυκλοφόρησε επίσης ένα χριστουγεννιάτικο άλμπουμ, το *A Very Kacey Christmas* το 2016. 

Το τέταρτο της άλμπουμ *Golden Hour* (2018) κυκλοφόρησε δεχόμενο παγκόσμιες διθυραμβικές κριτικές, ενώ κατάφερε να κερδίσει και στις τέσσερις κατηγορίες Βραβείων Grammy όπου είχε υποψηφιότητα, όπως το σημαντικότερο βραβείο της διοργάνωσης, το Άλμπουμ της Χρονιάς αλλά και το Καλύτερο Κάντρι Άλμπουμ.  Τα πρώτα δύο singles του άλμπουμ, "Butterflies "και "Space Cowboy ", κέρδισαν τα βραβεία Καλύτερη Κάντρι Σόλο Ερμηνεία και Καλύτερο Κάντρι Τραγούδι, αντίστοιχα.  Το άλμπουμ κέρδισε επίσης το Country Music Association Award για το Άλμπουμ της Χρονιάς.

Πρώιμα Χρόνια
-------------

Η Κέισι Λι Μάσγκρεϊβς γεννήθηκε στις 21 Αυγούστου του 1988,     στο Γκόλντεν του Τέξας , παιδί των Κρεγκ και Κάρεν (το γένος Έιμπραμς) Μάσγκρεϊβς. Ο Κρεγκ είναι ο ιδιοκτήτης ενός μικρού κατάστηματος φωτοτυπιών στο Μινιόλα του Τέξας , ενώ η Κάρεν Μάσγκρεϊβς είναι καλλιτέχνης. Η Μάσγκρεϊβς έχει δηλώσει ότι γεννήθηκε έξι εβδομάδες πρόωρα και ότι ζύγιζε μόλις λίγο παραπάνω από 2 κιλά. Η Musgraves έχει μια μικρότερη αδελφή, την Κέλι Σάτον (το γένος Μάσγκρεϊβς), η οποία δουλεύει ως φωτογράφος.      

Η Κέισι ξεκίνησε να γράφει τραγούδια σε ηλικία 8 ετών, οπότε και έγραψε ένα τραγούδι, το "Notice Me", για την αποφοίτησή της από το δημοτικό σχολείο.  Πρώτα έμαθε να παίζει μουσική παίζοντας μαντολίνο , στη συνέχεια στην ηλικία των 12 άρχισε να παίρνει μαθήματα κιθάρας από έναν τοπικό μουσικό, τον Τζον ΝτεΦουρ, τον οποίο περιέγραψε αργότερα ως "ένα από τα πιο σημαντικά πράγματα που μου συνέβη ποτέ". 

Η Μάσγκρειβς έκανε τα πρώτα της βήματα στην κάντρι μουσική βιομηχανία στην ηλικία των 18 ετών, όταν άρχισε να ηχογραφεί demos για να επωφεληθεί οικονομικά.  Η μητέρα της συνήθιζε να τη συνοδεύει σε τοπικά φεστιβάλ swing μουσική.  Αποφοίτησε από το Mineola High School το 2006.

Καριέρα
-------

### 2008-2014: Πρώτα βήματα και *Same Trailer Different Park*

Την Μάσγκρειβς, ενώ ζούσε στο Όστιν, ανακάλυψε το 2008 ο παραγωγός Μοντ Ρόμπινσον ο οποίος την προώθησε επαγγελματικά μέσω της ανεξάρτητης δισκογραφικής του εταιρεία Triple Pop. Οι δύο ακουστικές ηχογραφήσεις για το Triple Pop (επανεκτελέσεις των τραγουδιών των OneRepublic "Apologize "και τηςΜάιλι Σάιρους « See You Again ») είναι διαθέσιμες σε ψηφιακό EP που κυκλοφόρησε το 2012.  Το "Apologize" (Ακουστική επανεκτέλεση) κατάφερε να συγκεντρώσει πάνω από 31.000.000 streams στο Spotify. Για να τιμήσει την 10η επέτειο στις 30 Μαρτίου 2018, το Triple Pop κυκλοφόρησε το ψηφιακό EP "Acoustic Remixed" το οποίο περιελάμβανε πρόσφατα ανακατασκευασμένες και ανανεωμένες εκδόσεις των ίδιων ηχογραφήσεων.  

Η Μάσγκρεϊβς συνόδευσε τους Lady Antebellum στο ευρωπαϊκό σκέλος της δικής τους παγκόσμιας περιοδείας το 2012.  Υπέγραψε επίσης συνεργασία με τη δισκογραφική εταιρεία Mercury Nashville το 2012 και κυκλοφόρησε το πρώτο σόλο single της "Merry Go 'Round ". Το τραγούδι περιλαμβάνεται στο άλμπουμ της *Same Trailer Different Park* , το οποίο κυκλοφόρησε στις 19 Μαρτίου 2013, ενώ την παραγωγή και τη συγγραφή υπέγραψαν οι Σέιν ΜακΆναλι και Λιουκ Λέιρντ. 

Το 2013 η Μάσγκρεϊβς έγραψε επίσης το τραγούδι της Μιράντα Λάμπερτ με τίτλο "Mama's Broken Heart ". Επιπρόσθετες επιτυχίες από το ίδιο άμπουμ *Same* *Trailer Different Park* ήταν τα τραγούδια "Blowin 'Smoke "και στο "Follow Your Arrow ". Το περιοδικό *Rolling Stone* κατέταξε το "Follow Your Arrow" στο Νο 39 του καταλόγου των 100 Καλύτερων Κάντρι Τραγουδιών Όλων των Εποχών σημειώνοντας ότι η Μάσγκρεϊβς ήταν "ένα από τα πιο ηχηρά ορόσημα νέων κάντρι μουσικών περικλείοντας προοδευτικές αξίες". 

Το "Undermine", ένα τραγούδι που γράφτηκε από τους Μάσγκρειβς και Τρεντ Νταμπς , ακούστηκε στην τηλεοπτική σειρά *Nashville* στις 17 Οκτωβρίου, 2012.  

Η Μάσγκρεϊβς ήταν υποψήφια για τέσσερα βραβεία στα 47α Ετήσιο Βραβεία της Ακαδημίας Κάντρι Μουσικής , συμπεριλαμβανομένου του βραβείου Γυναίκας Καλλιτέχνιδος της Χρονιάς. Το πρώτο της άλμπουμ, *Same Trailer Different Park* , έκανε το ντεμπούτο του στο νούμερο 2, ενώ κατάφερε μες στην πρώτη του εβδομάδα κυκλοφορίας να πωλήσει 42.000 αντίτυπα. 

Η Μάσγκρείβς ήταν επίσης υποψήφια για τέσσερα βραβεία Grammy στα 56α ετήσια βραβεία Grammy , ισοψηφώντας με την Taylor Swift και τη Lorde για τις περισσότερες υποψηφιότητες που έλαβε γυναίκα καλλιτέχνις εκείνη τη χρονιά. Οι υποψηφιότητες περιελάμβαναν τον Καλύτερο Πρωτοεμφανιζόμενο Καλλιτέχνη , το Καλύτερο Κάντρι Άλμπουμ (*Same Trailer Different Park)* και το Καλύτερο Κάντρι Τραγούδι τόσο για τo "Mama's Broken Heart" όσο και για το "Merry Go 'Round".  Το "Merry Go 'Round" κέρδισε το βραβείο για το Καλύτερο Κάντρι Τραγούδι και το *Same Trailer Different Park* κέρδισε το βραβείο για το Καλύτερο Κάντρι Άλμπουμ. 

Η Μάσγκρεϊβς συνόδευσε την Κέιτι Πέρι στο βόρειο αμερικανικό σκέλος της Prismatic Παγκόσμιας Περιοδείας της, καθώς και στους Γουίλι Νέλσον και Άλισον Κρας σε συγκεκριμένες ημερομηνίες κατά τη διάρκεια της περιοδείας τους. Η Μάσγκρεϊβς παρείχε τα φωνητικά για το "Bourbon in Kentucky ", το πρώτο single του άλμπουμ *Riser* του Ντιρκς Μπέντλι για το 2013. 

Τον Απρίλιο του 2014, η Μάσγκρεϊβς κέρδισε το βραβείο της Ακαδημίας της Κάντρι Μουσικής για το άλμπουμ της χρονιάς για το *Same Trailer Different Park.*  Τον Ιούνιο του 2014, κυκλοφόρησε ένα νέο τραγούδι, το *The Trailer Song* , το οποίο παρουσίασε για πρώτη φορά στο *The Tonight Show με παρουσιαστή τον Τζίμι Φάλον*. 

*Το Same Trailer Different Park* έγινε χρυσό τον Αύγουστο του 2014 αφού ξεπέρασε τα 500.000 αντίτυπα.  Το single "Follow Your Arrow" της Μάσγκρεϊβς έγινε επίσης χρυσό και το "Merry Go Round" πλατινένιο. 

### 2015-2017: *Pageant Material* και *A Very Kacey Christmas*

Η Μάσγκρεϊβς ανακοίνωσε στα τέλη Αυγούστου του 2014 ότι θα πραγματοποιήσει μια περιοδεία δέκα συναυλιών με τίτλο Same Tour Different Trailer, η οποία ξεκίνησε στις 25 Σεπτεμβρίου και έληξε στις 19 Οκτωβρίου. 

Τον Σεπτέμβριο του 2014, η Μάσγκρεϊβς είπε ότι άρχισε να γράφει τραγούδια για το δεύτερο άλμπουμ της, ενώ σχεδίαζε να συνεργαστεί με τους Λιουκ Λέιρντ και Σέιν ΜακΆναλι μετά το πέρας της περιοδείας της.  "Biscuits ", το πρώτο single του δεύτερού της άλμπουμ, κυκλοφόρησε στις 16 Μαρτίου 2015. 

*To Pageant Material*, το δεύτερο άλμπουμ της Μάσγκρεϊβς, κυκλοφόρησε στις 23 Ιουνίου 2015. Για την προώθηση του άλμπουμ, η Μάσγκρεϊβς τραγούδησε ζωντανά στο The Tonight Show *με παρουσιαστή τον Τζίμι Φάλον* (9 Ιουνίου, 2015), *Late Night με τον Σεθ Μέγιερς* (10 Ιουνίου, 2015), *Good Morning America* (23 Ιουνίου, 2015), *The View* (24 Ιουνίου,2015), *Jimmy Kimmel Live!* (14 Σεπτεμβρίου, 2015), The late show *με τον Στίβεν Κολμπέρ* (8 Ιανουαρίου, 2016) και στο *The Late Late Show με τον Τζέιμς Κόρντεν* (6 Απριλίου, 2016).    

Το Μάσγκρεϊβς συμμετείχε σε ένα ρεμίξ του single "Waves" του Μιγκέλ, που κυκλοφόρησε στις 26 Φεβρουαρίου 2016. 

Στις 7 Σεπτεμβρίου, 2016, η Μάσγκρεϊβς ανακοίνωσε την κυκλοφορία του πρώτου της χριστουγεννιάτικου άλμπουμ, *A Very Kacey Christmas*. Το άλμπουμ, το οποίο διαθέτει οκτώ παραδοσιακά και τέσσερα πρωτότυπα τραγούδια, κυκλοφόρησε στις 28 Οκτωβρίου, 2016, μέσω της Mercury Nashville.  Υποστηρίζοντας το άλμπουμ, η Μάσγκρεϊβς ξεκίνησε μια περιοδεία με θέμα τα Χριστούγεννα, συνοδευόμενη από ένα τμήμα εγχόρδων, ένα ακορντεόν, μπάσο, σαξόφωνο, κλαρινέτο και ερασιτέχνες τραγουδιστές. 

Τον Σεπτέμβριο του 2016, η Musgraves επιλέχθηκε ως ένας από τους 30 κάντρι καλλιτέχνες για να εμφανιστεί στο "Forever Country ", ένα mashup τραγούδι, το οποίο περιλαμβάνει τα κλασικά τραγούδια "Take Me Home, Country Roads ", "On the Road Again "και "I Will Always Love You ". Το τραγούδι γιόρτασε τα 50 χρόνια των βραβείων CMA  και εξασφάλισε στη Μάσγκρεϊβς το πρώτο της νούμερο 1 στο κάντρι τσαρτ. 

Το 2017, η Musgraves παρείχε τα φωνητικά για το "All the Best", μια επανεκτέλεση του τραγουδιού του Τζον Πράιν , για το άλμπουμ *Welcome Home των* Zac Brown Band.  Επίσης, το 2017, η Μάσγκρεϊβς συμμετείχε στο *Outlaw: Γιορτάζοντας τη μουσική του Γουέιλον Τζένινγκς*. Αρχικά καταφράφηκε για την τηλεόραση, αλλά αργότερα κυκλοφόρησε σε CD και DVD. Κατά τη διάρκεια της εκπομπής, η Musgraves παρουσίασε το τραγούδι του Jennings "The Wurlitzer Prize ".  Η Musgraves εμφανίστηκε στο επεισόδιο του *Hollywood Medium με τον Τάιλερ Χένρι* στις 21 Ιουνίου 2017 για να συμβουλευτεί ένα μέντιουμ και να συνδεθεί με τη γιαγιά της, Μπάρμπαρα Τέιλορ, ώστε να μάθει περισσότερες λεπτομέρειες για το θάνατό της.  Η Musgraves έχει δηλώσει ότι το τραγούδι της "This Town", από το album "*Pageant Material"* , είναι γραμμένο για τη γιαγιά της και μάλιστα η φωνή της εμφανίζεται στο ξεκίνημα του τραγουδιού.  

### 2018-παρόν: *Golden Hour*

Τον Οκτώβριο του 2017, η Μάσγκρεϊβς δημοσίευσε μια φωτογραφία του εαυτού της στο Twitter, αναφέροντας ότι ήταν στο στούντιο γράφοντας νέα τραγούδια για το επερχόμενο τρίτο της άλμπουμ.  Στις 12 Δεκεμβρίου 2017, η Musgraves ανακοίνωσε τον τίτλο του τρίτου της άλμπουμ, *Golden Hour* μέσω του *Entertainment Weekly*.  Τα τραγούδια "Butterflies" και "Space Cowboy" κυκλοφόρησαν ως τα πρώτα singles από το άλμπουμ στις 23 Φεβρουαρίου 2018.  Τον Μάρτιο, η Μάσγκρεϊβς ήταν το πρώτο όνομα στο φεστιβάλ του 2018 C2C: Country to Country στο Λονδίνο. 

Η Musgraves στις 22 Μαρτίου 2018 παρουσίασε το "High Horse" ως το τρίτο τραγούδι από το επερχόμενο άλμπουμ της στη ραδιοφωνική εκπομπή Beats 1 της Apple με τον Ζέιν Λόου.  Στις 29 Μαρτίου 2018, παρουσίασε το "Slow Burn" στο *The Late Show με τον Στίβερ Κολμπέρ*.  *Το Golden Hour* κυκλοφόρησε στις 30 Μαρτίου 2018, από την εταιρεία MCA Nashville.  Στις 12 Μαΐου 2018, η Μάσγκρειβς ήταν ο μουσικός φιλοξενούμενος στο Saturday Night Live, εκτελώντας το "High Horse" και το "Slow Burn". Κατά τη διάρκεια του Ιουνίου και του Ιουλίου η Μάσγκρεϊβς άνοιγε τις συναυλίες στο δεύτερο βορειοαμερικανικό σκέλος της παγκόσμιας περιοδείας του Χάρι Στάιλς. Το Σεπτέμβριο, η Μάσγκρεϊβς εμφανίστηκε σε μια επανεκτέλεση του "There's No Gettin 'Over Me "με τον Ρόνι Μίλσαπ για το δικό του άλμπουμ του 2019.  Στις 2 Οκτωβρίου 2018 εμφανίστηκε στον *Jimmy Kimmel Live!* ως μουσικός καλεσμένος.  Τον Οκτώβριο του 2018, η Musgraves ξεκίνησε την περιοδεία "Oh, What a World Tour" για την προώθηση του άλμπουμ *Golden Hour*.  Η περιοδεία ξεκίνησε στο Όσλο της Νορβηγίας στις 13 Οκτωβρίου. Στα βραβεία Grammy του Φεβρουαρίου του 2019, το άλμπουμ κέρδισε το σημαντικότερο βραβείο, το Άλμπουμ της Χρονιάς. Τον ίδιο μήνα η Μάσγκρεϊβς κυκλοφόρησε το "Rainbow" ως το πέμπτο σινγκλ του άλμπουμ. Τον Απρίλιο, η Μάσγκρεϊβς συνεργάστηκε με τους Brooks & Dunn σε μία νέα διασκευή του κλασικού τραγουδιού τους "Neon Moon" , για το άλμπουμ τους *Reboot*. Επίσης, έκανε μία σύντομη εμφάνιση στην ταινία *Wild Rose*, που κυκλοφόρησε τον Απρίλιο.

Καλλιτεχνική Παραγωγή
---------------------

### Καλλιτεχνικές Επιρροές

Η Musgraves αναφέρει την Άλισον Κράους ως ένα από τα πρότυπα για την καριέρα της, τονίζοντας "Εννοώ, πόσα βραβεία Grammy έχει; Έχει παραμείνει σταθερή, αληθινή και σπουδαία και το εκτιμώ αυτό. " Ο αγαπημένος καλλιτέχνης της Μάσγκρεϊβς είναι ο Τζον Πράιν. 

Η Μάσγκρεϊβς αναφέρει επίσης την Λι Αν Γουόμακ ως μία από τις παιδικές της επιρροές: "Η Λι Αν Γουόμακ κατάγεται από ένα μέρος κοντά σε αυτό που μεγάλωσα εγώ στο ανατολικό Τέξας, οπότε ανέκαθεν τη θαύμαζα".  Μιλώντας για τον Πράιν και τη Γουόμακ, η Μάσγκρεϊβς δήλωσε ότι «αν θα μπορούσα να τραγουδήσω σαν τη Λι Αν και να εκφράσω αυτά που σκέφτομαι σαν τον Τζον, τότε θα νιώσω ότι έχω καταφέρει κάτι». 

Από το δεύτερο άλμπουμ της, η Μάσγκρεϊβς ανέφερε άλμπουμ από τους Γκλεν Κάμπελ , Μπόμπι Τζέντρι , Μάρτι Ρόμπινς , Τσάρλι Πράιντ , Ρότζερ Μίλερ και Τζιμ Κρόους ως επιρροές  και μια συνέντευξη με την *Rolling Stone Country, την οποία* δημοσίευσαν οι Ρέι Πράις , Τζούλι Μίλερ και Λορέτα Λιν. 

Οι καλλιτέχνες που δεν είναι κάντρι αλλά αναφέρθηκαν από τη Μάσγκρεϊβς ως επιρροές είναι οι εξής: Ράιν Άνταμς , Κέικ , Νιλ Γιανγκ , Weezer , Ίμοτζεν Χιπ , Bee Gees και Electric Light Orchestra. 

### Στιχουργικά μοτίβα και στιλ

Η Musgraves είναι γνωστή για τους προοδευτικούς στίχους της στο γενικά συντηρητικό είδος της κάντρι μουσικής. Η μουσική της έχει αντιμετωπίσει αμφιλεγόμενα θέματα όπως η αποδοχή των μελών της ΛΟΑΤ κοινότητας , η ασφαλής σεξουαλική επαφή, η ψυχαγωγική χρήση της μαριχουάνα και η αμφισβήτηση του θρησκευτικού αισθήματος.   
Σε μια συνέντευξη με την *Wall Street Journal* , η Μάσγκρεϊβς μίλησε για την κριτική που αντιμετώπισε για τους επαναστατικούς στίχους της. "Νομίζω ότι το να χρησιμοποιείς τον όρο "επαναστάτης" για τους πάντες δεν είναι σωστό.", είπε. "Τα θέματα για τα οποία τραγουδώ δεν είναι αμφιλεγόμενα για μένα, δεν πιέζω κουμπιά απλά για να πιέζω κουμπιά. Μιλώ για πράγματα που μου έχουν κάνει εντύπωση και που μάλιστα ενδιαφέρουν πολλούς ανθρώπους σε οποιοδήποτε μέρος του κόσμου"

Προσωπική ζωή
-------------

Το 2014, σε μια συνέντευξη στο ABC Radio, η Μάσγκρεϊβς είπε ότι ήταν σε σχέση με τον συνάδελφό της Μίσα Αριάγκα για αρκετά χρόνια, αφού πρώτα έγιναν φίλοι. 

Η Μάσγκρεϊβς γνώρισε τελικά τον Ράστον Κέλι στο Bluebird Café στο Νάσβιλ. Τον Μάιο του 2016, συναντήθηκαν για να γράψουν ένα τραγούδι μαζί, ενώ άρχισαν να βγαίνουν λίγο αργότερα. Η Μάσγκρεϊβς δήλωσε ότι το τραγούδι "Butterflies" από το άλμπουμ της *Golden Hour* γράφτηκε για τον έρωτά της με τον Κέλι.   Στις 24 Δεκεμβρίου 2016, η Μάσγκρεϊβς αρραβωνιάστηκε τον Κέλι.  Παντρεύτηκαν στις 14 Οκτωβρίου 2017 στο Τενεσί.

Δισκογραφία
-----------

* *Same Trailer Different Park* (2013)
* *Pageant Material* (2015)
* *A Very Kacey Musgraves* (2016)
* *Golden Hour* (2018)

Περιοδείες
----------

Ως πρώτο όνομα

* Same Trailer Different Park (2013-2015)
* Country & Western Rhinestone Revue (2015-2016)
* A Very Kacey Christmas Tour (2016)
* Oh, What A World Tour (2018-2019)

Ως opening καλλιτέχνης

* 50th Anniversary Tour (for Loretta Lynn) (2012)
* 2012 Spring Tour (for John Mayer) (canceled) (2012)
* Own the Night Tour (for Lady Antebellum) (2012)
* Tornado Tour (for Little Big Town) (2013)
* No Shoew Nation Tour (for Kenny Chesney) (2013)
* Take Me Downtown Tour (for Lady Antebellum) (2013–2014)
* Together in Concert (for Willie Nelson & Family and Alison Krauss & Union Station) (2014)
* Prismatic World Tour (for Katy Perry) (2014)
* Strait to Vegas (for George Strait) (2016)
* Τhe Breakers Tour (for Little Big Town) (2018)
* Harry Styles: Live on Tour (for Harry Styles) (2018)

Βραβεία και υποψηφιότητες
-------------------------

### Βραβεία Ακαδημίας Κάντρι Μουσικής

Τα Βραβεία Ακαδημίας Κάντρι Μουσικής είναι μια ετήσια διοργάνωση βραβείων κάντρι μουσικής, η πρώτη που δημιουργήθηκε ποτέ, που ιδρύθηκε το 1966. Η Μάσγκρεϊβς εχει κερδίσει μία φορά. 

2014: Άλμπουμ της Χρονιάς (Same Trailer Different Park) 

### Αμερικανικά Μουσικά Βραβεία

Τα Αμερικανικά Μουσικά Βραβεία είναι ένα ετήσιο σημαντικό Αμερικανικό σόου μουσικών βραβείων από την Αμερικανική Εταιρεία Broadcasting, που άρχισε να παρουσιάζεται από το 1973. H Μάσγκρεϊβς έχει βρεθεί μια φορά υποψήφια. 

### Country Music Association Βραβεία

Τα Country Music Association Awards είναι μια ετήσια διοργάνωση βραβείων κάντρι μουσικής, που ιδρύθηκε το 1967. Η Μάσγκρεϊβς έχει κερδίσει τέσσερις φορές. 

2013: Καλύτερη Πρωτοεμφανιζόμενη Καλλιτέχνις 

2014: Τραγούδι της Χρονιάς (Follow Your Arrow) 

2016: Βραβείο Διεθνής Επιτυχίας 

2018: Άλμπουμ της Χρονιάς (Golden Hour) 

### CMT Μουσικά Βραβεία

Τα βραβεία CMT Music Awards είναι μια ετήσια τελετή αφιερωμένη αποκλειστικά στα κάντρι βίντεο κλιπ. Ιδρύθηκε το 1967. H Μάσγκρεϊβς έχει βρεθεί υποψήφια πέντε φορές. 

### Bραβεία Grammy

Τα βραβεία Grammy παρουσιάζονται ετησίως από την Εθνική Ακαδημία Φωνογραφικών Τεχνών και Επιστημών για εξαιρετικά επιτεύγματα στη μουσική βιομηχανία. Παρουσιάζεται από το 1958. Η Μάσγκρεϊβς έχει βρεθεί υποψήφια εννέα φορές, ενώ έχει κερδίσει έξι βραβεία. 

2014: Καλύτερο Κάντρι Τραγούδι (Merry Go 'Round) / Καλύτερο Κάντρι Άλμπουμ (Same Trailer Different Park) 

2019: Άλμπουμ της Χρονιάς (Golden Hour) / Καλύτερο Κάντρι Άλμπουμ (Golden Hour) / Καλύτερο Κάντρι Τραγούδι (Space Cowboy) / Καλύτερη Κάντρι Σόλο Ερμηνεία (Butterflies) 

### Άλλα βραβεία

2015: Αγαπημένο Κάντρι Άλμπουμ (Pageant Material) για τα AllMusic Year in Review

2016: Αγαπημένο Κάντρι Άλμπουμ (A Very Kacey Christmas) για τα AllMusic Year in Review

2018: Βραβείο Καινοτομίας για τα Bilboard Γυναίκες στη Μουσική

2018: Άλμπουμ της Χρονιάς (Golden Hour) για την Apple Music

Παραπομπές
----------

1. ↑  *Czech National Authority Database*. pag20201095322. Ανακτήθηκε στις 1  Μαρτίου 2022.
2. ↑  «Kacey Musgraves - Album Discography». *AllMusic*. All Media Network. Ανακτήθηκε στις 11 Νοεμβρίου 2015.
3. ↑  «Reviews for Same Trailer Different Park by Kacey Musgraves». *Metacritic*. CBS Interactive. Ανακτήθηκε στις 4 Αυγούστου 2015.
4. ↑  «Reviews for Pageant Material by Kacey Musgraves». *Metacritic*. CBS Interactive. Ανακτήθηκε στις 4 Αυγούστου 2015.
5. 1 2  Guilbault, Kristy (7 Σεπτεμβρίου 2016). «Kacey Musgraves Announces First Holiday Album, A Very Kacey Christmas». *Paste*. Ανακτήθηκε στις 7 Σεπτεμβρίου 2016.
6. ↑  Powers, Ann (February 23, 2018). «Kacey Musgraves, Champion Of New Nashville, Announces 'Golden Hour' With Two Songs». *NPR*.. Ανακτήθηκε στις February 24, 2018.
7. ↑  «Grammys 2019: Full list of winners». 9Honey Celebrity. 11 Φεβρουαρίου 2019. Ανακτήθηκε στις 11 Φεβρουαρίου 2019.
8. ↑  «Hello, 24. Just try and top 23..I dare ya». *Kacey Musgraves Official*. Facebook. 21 Αυγούστου 2012.
9. ↑  Geddie, Tom (27 Οκτωβρίου 2012). «Musgraves: Country Music Future». *County Line Magazine*. Musgraves turned 24 in August
10. ↑  «Kacey Musgraves». *Nashville Star: Season 5 (2007)*. USA Network. 11 Ιανουαρίου 2007. Αρχειοθετήθηκε από το πρωτότυπο στις 17 Δεκεμβρίου 2006. Age: 18, Hometown: Golden, TX
11. ↑  Rosen, Jody (2 Οκτωβρίου 2012). «Reviews: Kacey Musgraves: "Merry Go Round"». *Rolling Stone*. Αρχειοθετήθηκε από το πρωτότυπο στις 26 Φεβρουαρίου 2018. Ανακτήθηκε στις 18 Φεβρουαρίου 2019. The 24-year-old Texan
12. ↑  «Musgraves Continues Family Gift of Creativity». County Line Magazine. 23 Φεβρουαρίου 2016. Ανακτήθηκε στις 31 Μαρτίου 2018.
13. 1 2  «"Kacey Musgraves Has A Surprise For Nashville"». Texas Monthly Magazine. Μαρτίου 2018. Ανακτήθηκε στις 31 Μαρτίου 2018.
14. ↑  «*Pop Desperately Needs Women Artists Like Musgraves*». Kacey Musgraves' Official Website. 10 Μαρτίου 2013. Αρχειοθετήθηκε από το πρωτότυπο στις 5 Νοεμβρίου 2013. Ανακτήθηκε στις 20 Απριλίου 2013.
15. ↑  «*Mineola's own Kacey Musgraves is well on her way to becoming a country music superstar*». The Dallas Morning News. 20 Μαρτίου 2013. Αρχειοθετήθηκε από το πρωτότυπο στις 24 Απριλίου 2013. Ανακτήθηκε στις 20 Απριλίου 2013.
16. 1 2 3 4  «Kacey Musgraves tells it like it is». Kacey Musgraves. 2014. Αρχειοθετήθηκε από το πρωτότυπο στις 8 Φεβρουαρίου 2014. Ανακτήθηκε στις 7 Απριλίου 2014.
17. ↑  «Kacey Musgraves on Instagram: "I was born 6 weeks early. Under 5 lbs. I came on the day of my baby shower. [I always have loved a party] It was the last time I was ever…"». *Instagram*. Ανακτήθηκε στις 6 Απριλίου 2018.
18. ↑  musgraves, Kacey (26 Φεβρουαρίου 2013). «Get to knowkacey musgraves». YouTube. Ανακτήθηκε στις 26 Φεβρουαρίου 2013.
19. ↑  «Kacey Musgraves: Apologize / See You Again (Deluxe Single)». Amazon. Ανακτήθηκε στις 10 Απριλίου 2013.
20. ↑  «Triple Pop Announces "Acoustic Remixed" EP from Kacey Musgraves». *Benzinga*. Ανακτήθηκε στις 9 Απριλίου 2018.
21. ↑  Desk, BWW News. «Triple Pop Announces ACOUSTIC REMIXED EP from Kacey Musgraves» (στα αγγλικά).
22. ↑  Parker, Eric (12 Ιουνίου 2012). «Kacey Musgraves to Open for Lady Antebellum in Europe». MusicRow.
23. ↑  «Kacey Musgraves - Biography». Country Music Television. Αρχειοθετήθηκε από το πρωτότυπο στις 30 Οκτωβρίου 2012. Ανακτήθηκε στις 3 Σεπτεμβρίου 2012.
24. ↑  «100 Greatest Country Songs of All Time». *Rolling Stone*. 2014. Αρχειοθετήθηκε από το πρωτότυπο στις 21 Οκτωβρίου 2017. Ανακτήθηκε στις 18 Φεβρουαρίου 2019.
25. ↑  «*Nashville*: One The Record, Part 2». ABC. 2012. Αρχειοθετήθηκε από το πρωτότυπο στις 16 Οκτωβρίου 2012.
26. ↑  Schlansky, Evan (17 Οκτωβρίου 2012). «Local Songwriter Trent Dabbs Gets A Boost From ABC's Nashville». *American Songwriter*.
27. ↑  «News». HITS Daily Double. 26 Μαρτίου 2013. Αρχειοθετήθηκε από το πρωτότυπο στις 7 Σεπτεμβρίου 2014. Ανακτήθηκε στις 14 Απριλίου 2013.
28. ↑  «Grammy Awards 2014: Full Nominations List». *Billboard*. Prometheus Global Media. 6 Δεκεμβρίου 2013. Ανακτήθηκε στις 17 Μαρτίου 2014.
29. ↑  «Kacey Musgraves Wins Big at Grammy Awards». Country Weekly. 26 Ιανουαρίου 2014. Αρχειοθετήθηκε από το πρωτότυπο στις 25 Οκτωβρίου 2014. Ανακτήθηκε στις 25 Οκτωβρίου 2014.
30. ↑  Musacchio, Lauren (27 Μαΐου 2013). «Dierks Bentley and Kacey Musgraves Share 'Bourbon in Kentucky'». *Rolling Stone*. Αρχειοθετήθηκε από το πρωτότυπο στις 11 Σεπτεμβρίου 2015. Ανακτήθηκε στις 23 Αυγούστου 2015.
31. ↑  «Kacey Musgraves Wins 2014 ACM Album of the Year Award for 'Same Trailer Different Park'». The Boot. 7 Απριλίου 2014. Αρχειοθετήθηκε από το πρωτότυπο στις 25 Οκτωβρίου 2014. Ανακτήθηκε στις 25 Οκτωβρίου 2014.
32. ↑  «Kacey Musgraves' Debuts Witty New Tune, 'The Trailer Song». Rollingstone Magazine. 2014. Αρχειοθετήθηκε από το πρωτότυπο στις 13 Απριλίου 2017. Ανακτήθηκε στις 18 Φεβρουαρίου 2019.
33. 1 2  «*Kacey Musgraves Earns Gold and Platinum Certifications*». The Boot. 2014.
34. ↑  «Kacey Musgraves to Headline Fall Tour*»*. Rollingstone Magazine. 2014. Αρχειοθετήθηκε από το πρωτότυπο στις 26 Δεκεμβρίου 2017. Ανακτήθηκε στις 18 Φεβρουαρίου 2019.
35. ↑  «Kacey Musgraves to make 2nd album 'about the songs'». The Tennessean. 16 Σεπτεμβρίου 2014. Αρχειοθετήθηκε από το πρωτότυπο στις 25 Οκτωβρίου 2014. Ανακτήθηκε στις 25 Οκτωβρίου 2014.
36. ↑  Cantor, Brian (3 Ιουνίου 2015). «Kacey Musgraves is scheduled to visit "The Tonight Show Starring Jimmy Fallon" and "Late Night with Seth Meyers."». Headline Planet. Ανακτήθηκε στις 4 Ιουνίου 2015.
37. ↑  Carley, Brennan (15 Σεπτεμβρίου 2015). «Kacey Musgraves Brought 'Dime Store Cowgirl' All the Way to 'Jimmy Kimmel Live'». *Spin*. Buzzmedia. Ανακτήθηκε στις 15 Σεπτεμβρίου 2015.
38. ↑  Cantor, Brian (9 Ιανουαρίου 2016). «Kacey Musgraves Performs "Late To The Party" on Colbert's "Late Show" (Watch)». Headline Planet. Ανακτήθηκε στις 9 Ιανουαρίου 2016.
39. ↑  Cantor, Brian (7 Απριλίου 2016). «Kacey Musgraves Performs "High Time" On James Corden's "Late Late Show"». Headline Planet. Ανακτήθηκε στις 7 Απριλίου 2016.
40. ↑  Greenwald, Morgan (26 Φεβρουαρίου 2016). «Miguel & Kacey Musgraves Invent New Genre on 'Waves' Remix». *Billboard*. Ανακτήθηκε στις 28 Φεβρουαρίου 2016.
41. ↑  Tingle, Lauren (25 Νοεμβρίου 2016). «Kacey Musgraves Readies A Very Kacey Christmas Tour». CMT.com. Ανακτήθηκε στις 26 Νοεμβρίου 2016.
42. ↑  Murphy, Eliza (16 Σεπτεμβρίου 2016). «30 Country Music Stars Join Forces for Historic CMA Music Video, 'Forever Country'». ABC. Ανακτήθηκε στις 16 Σεπτεμβρίου 2016.
43. ↑  Gary Trust (26 Σεπτεμβρίου 2016). «'Forever Country' Debuts at No. 1 on Hot Country Songs». *Billboard*. Ανακτήθηκε στις 17 Οκτωβρίου 2016.
44. ↑  Crawford, Robert (21 Απριλίου 2017). «Hear Zac Brown Band, Kacey Musgraves Cover John Prine's 'All the Best'». *Rolling Stone*. Αρχειοθετήθηκε από το πρωτότυπο στις 24 Απριλίου 2017. Ανακτήθηκε στις 25 Απριλίου 2017.
45. ↑  Hudak, Joseph (1 Μαρτίου 2017). «See Eric Church, Jamey Johnson's All-Star Singalong at Waylon Tribute». *Rolling Stone*. Αρχειοθετήθηκε από το πρωτότυπο στις 17 Μαΐου 2017. Ανακτήθηκε στις 30 Απριλίου 2017.
46. ↑  Cohen, Jess (2017). «Kacey Musgraves Learns How Her Grandma Might Have Died During Must-See Hollywood Medium Reading With Tyler Henry on Hollywood Medium». *E! Online*. Ανακτήθηκε στις 25 Ιουλίου 2018.
47. ↑  «Kacey Musgraves' Sweet and Special Musical Helper». 14 Ιουλίου 2015. Ανακτήθηκε στις 31 Μαρτίου 2018.
48. ↑  «Kacey Musgraves Learns How Grandma Must Have Died During Must-See Hollywood Medium Reading With Tyler Henry». 21 Ιουνίου 2017. Ανακτήθηκε στις 31 Μαρτίου 2018.
49. ↑  «Back in the studio today». *Kacey Musgraves*. 3 Οκτωβρίου 2017. Ανακτήθηκε στις 21 Νοεμβρίου 2017.
50. ↑  Sodomsky, Sam. «Kacey Musgraves Announces New Album Golden Hour». *Pitchfork*. Pitchfork. Ανακτήθηκε στις 12 Δεκεμβρίου 2017.
51. ↑  «butterflies / Kacey Musgraves TIDAL». Tidal. Ανακτήθηκε στις 23 Φεβρουαρίου 2018.
52. 1 2  «Kacey Musgraves Plots Oh, What a World Tour». *CMT News*. Ανακτήθηκε στις 18 Απριλίου 2018.
53. ↑  Rossignol, Derrick (22 Μαρτίου 2018). «Kacey Musgraves Debuts A New 'Golden Hour' Song, 'High Horse'». *UPROXX*. Ανακτήθηκε στις 22 Μαρτίου 2018.
54. ↑  «Kacey Musgraves @ The Late Show with Stephen Colbert». *Bandsintown*. Ανακτήθηκε στις 6 Απριλίου 2018.
55. ↑  Wicks, Amanda. «Kacey Musgraves Shares 2 New Songs: Listen | Pitchfork». *pitchfork.com* (στα Αγγλικά). Ανακτήθηκε στις 23 Φεβρουαρίου 2018.
56. 1 2  Sodomsky, Sam. «Harry Styles Tour Openers: Warpaint, Kacey Musgraves, Leon Bridges | Pitchfork». *pitchfork.com* (στα Αγγλικά). Ανακτήθηκε στις 18 Απριλίου 2018.
57. ↑  Thanki, Julie. «Ronnie Milsap taps Willie Nelson, Kacey Musgraves for duets album». *The Tennessean* (στα Αγγλικά). Ανακτήθηκε στις 3 Οκτωβρίου 2018.
58. ↑  «Jimmy Kimmel Live Schedule for the Week of 10/1/2018 | Jimmy Kimmel Live!». *ABC*. Ανακτήθηκε στις 3 Οκτωβρίου 2018.
59. ↑  «Kacey Musgraves Is Golden Atop Top Country Albums After Grammy Wins, 'Rainbow' Shines». *Billboard*. Ανακτήθηκε στις 21 Ιουλίου 2019.
60. ↑  «Brooks & Dunn Get a 'Reboot' With the Help Of Country Music's Up-and-Coming Talent». *Billboard*. Ανακτήθηκε στις 21 Ιουλίου 2019.
61. ↑  «Wild Rose Film Review | February 2019». *Six Shooter Country* (στα Αγγλικά). 25 Φεβρουαρίου 2019. Ανακτήθηκε στις 21 Ιουλίου 2019.
62. ↑  «*CMA Awards breakout Kacey Musgraves talks Taylor, Dolly, and singing about weed»*. Entertainment Weekly. 2013.
63. ↑  musgraves, Kacey (10 Δεκεμβρίου 2012). «Get To Know: Kacey Musgraves (VEVO LIFT): Brought To You ...». YouTube. Ανακτήθηκε στις 10 Δεκεμβρίου 2012.
64. ↑  «*Kacey Musgraves Follows Her Arrow to the Top»*. Wall street journal. 2014.
65. ↑  «Kacey Musgraves reveals the classic influences of her hugely anticipated new album». *Ew.com*. Ανακτήθηκε στις 6 Απριλίου 2018.
66. ↑  «Kacey Musgraves: The Music That Made Me». *Rollingstone.com*. Αρχειοθετήθηκε από το πρωτότυπο στις 24 Φεβρουαρίου 2018. Ανακτήθηκε στις 6 Απριλίου 2018.
67. ↑  «Kacey Musgraves Mixes Her Musical Influences». *Cmt.com*. Ανακτήθηκε στις 6 Απριλίου 2018.
68. ↑  Buerger, Megan (13 Φεβρουαρίου 2014). «Kacey Musgraves Follows Her Arrow To the Top». *Wall Street Journal*. Wall Street Journal. Ανακτήθηκε στις 12 Δεκεμβρίου 2017.
69. ↑  «Kacey Musgraves and Her Boyfriend Misa, Mix Business and Pleasure on the road». 1 Μαρτίου 2014. Αρχειοθετήθηκε από το πρωτότυπο στις 7 Απριλίου 2019. Ανακτήθηκε στις 31 Μαρτίου 2018.
70. ↑  «How Kacey Musgraves Found Her Golden Hour». 27 Μαρτίου 2018. Αρχειοθετήθηκε από το πρωτότυπο στις 30 Μαρτίου 2018. Ανακτήθηκε στις 31 Μαρτίου 2018.
71. ↑  Adams, Char (25 Δεκεμβρίου 2016). «Kacey Musgraves and Ruston Kelly Are Engaged: 'I Said HELL YESSSS!'». *People*. Ανακτήθηκε στις 5 Ιουλίου 2017.
72. ↑  Michaud, Sarah· Pasquini, Maria (14 Οκτωβρίου 2017). «They're Married! Kacey Musgraves Weds Ruston Kelly in Tennessee Ceremony». *People*. Ανακτήθηκε στις 14 Οκτωβρίου 2017.
73. ↑  Richardson, P.J. (Απριλίου 2012). «Legendary, Loretta Lynn Charms at DPAC». *Raleigh Music Industry Association*. Αρχειοθετήθηκε από το πρωτότυπο στις 24 Δεκεμβρίου 2017. Ανακτήθηκε στις 24 Δεκεμβρίου 2017.
74. ↑  «Kacey Musgraves to Join John Mayer on his 2012 Tour». *RoughStock*. 28 Φεβρουαρίου 2012. Ανακτήθηκε στις 24 Δεκεμβρίου 2017.
75. ↑  Logan, Buddy (26 Ιουνίου 2012). «RTX-CLUSIVE: KACEY MUSGRAVES TALKS LADY ANTEBELLUM TOUR, DEBUT ALBUM + MORE [AUDIO]». *KNUE*. Townsquare Media. Ανακτήθηκε στις 24 Δεκεμβρίου 2017.
76. ↑  «Little Big Town Announce 2013 Tour Dates». *CMT*. Viacom Media Networks. 31 Οκτωβρίου 2012. Αρχειοθετήθηκε από το πρωτότυπο στις 22 Δεκεμβρίου 2012. Ανακτήθηκε στις 24 Δεκεμβρίου 2017.
77. ↑  Kuchik, Natalie (11 Νοεμβρίου 2012). «Kenny Chesney announces 'No Shoes Nation' 2013 headlining tour dates». *AXS*. Anschutz Entertainment Group. Ανακτήθηκε στις 24 Δεκεμβρίου 2017.
78. ↑  Reuter, Annie (29 Ιουλίου 2013). «Lady Antebellum Announces 'Take Me Downtown' Tour». *Radio*. CBS Radio. Ανακτήθηκε στις 24 Δεκεμβρίου 2017.
79. ↑  Betts, Stephen L. (24 Φεβρουαρίου 2015). «Alison Krauss, Willie Nelson Go on the Road Again for Summer Tour». *Rolling Stone*. Wenner Media LLC. Αρχειοθετήθηκε από το πρωτότυπο στις 24 Δεκεμβρίου 2017. Ανακτήθηκε στις 24 Δεκεμβρίου 2017.
80. ↑  Scott, Jason (15 Ιανουαρίου 2014). «Katy Perry launches Prismatic World Tour with Kacey Musgraves, Tegan & Sara». *AXS*. Anschutz Entertainment Group. Ανακτήθηκε στις 24 Δεκεμβρίου 2017.
81. ↑  Leach, Robin (5 Μαΐου 2016). «Kacey Musgraves: Opening for George Strait like getting a royal seal of approval'». *Las Vegas Sun*. Greenspun Media Group. Αρχειοθετήθηκε από το πρωτότυπο στις 15 Δεκεμβρίου 2018. Ανακτήθηκε στις 24 Δεκεμβρίου 2017.
82. ↑  Watts, Cindy (20 Σεπτεμβρίου 2017). «Little Big Town reveals tour with Kacey Musgraves, Midland». *The Tennessean*. Gannett Company. Ανακτήθηκε στις 24 Δεκεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κέισι Μάσκγρεϊβς** |

* Επίσημος ιστότοπος
* Συνέντευξη με την Kacey Musgraves στην REAL Country του Ben Sorensen

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305118682
* **Europeana**: agent/base/135967
* LCCN: no2013033289
* ISNI: 0000 0004 1717 7224
* GND: 1037320409
* MusicBrainz: d1393ecb-431b-4fde-a6ea-d769f2f040cb
* NKC: pag20201095322

 |

 |